title: 2015 m. birželio 16 d. Tarybos sprendimas (ES) 2015/954, kuriuo Jeppe Tranholm-Mikkelsen suteikiamas leidimas susipažinti su informacija, pažymėta slaptumo žyma iki TRÈS SECRET UE/ES TOP lygio

text:
20.6.2015

               LT

               Europos Sąjungos oficialusis leidinys

               L 156/19

         TARYBOS SPRENDIMAS (ES) 2015/954
   2015 m. birželio 16 d.
   kuriuo Jeppe Tranholm-Mikkelsen suteikiamas leidimas susipažinti su informacija, pažymėta slaptumo žyma iki TRÈS SECRET UE/ES TOP lygio
   EUROPOS SĄJUNGOS TARYBA,
   atsižvelgdama į 2013 m. rugsėjo 23 d. Tarybos sprendimą 2013/488/ES dėl ES įslaptintos informacijos apsaugai užtikrinti skirtų saugumo taisyklių (1), ypač į jo I priedo 18 dalies a punktą,
   atsižvelgdama į 2013 m. gruodžio 17 d. Tarybos sprendimą 2013/811/ES dėl Tarybos Generalinio sekretoriato paskyrimų tarnybos ir sudaryti darbo sutartis įgaliotos tarnybos nustatymo, kuriuo panaikinamas Sprendimas 2011/444/ES (2),
   atsižvelgdama į 2015 m. balandžio 21 d. Tarybos sprendimą (ES) 2015/654 dėl Europos Sąjungos Tarybos Generalinio sekretoriaus paskyrimo 2015 m. liepos 1 d.–2020 m. birželio 30 d. laikotarpiui (3),
   kadangi:

               (1)

               2015 m. kovo 26 d. kompetentinga Danijos nacionalinė saugumo institucija pateikė teigiamą patvirtinimą dėl galimybės Jeppe TRANHOLM-MIKKELSEN susipažinti su informacija, pažymėta slaptumo žyma iki TRÈS SECRET UE/ES TOP SECRET lygio;

               (2)

               atsižvelgiant į jo paskyrimą ir tarnybos poreikius Jeppe TRANHOLM-MIKKELSEN reikia suteikti leidimą susipažinti su Tarybos ir Europos Vadovų Tarybos turima informacija, pažymėta slaptumo žyma iki TRÈS SECRET UE/ES TOP SECRET lygio,

         PRIĖMĖ ŠĮ SPRENDIMĄ:
   1 straipsnis
   1.   Jeppe TRANHOLM-MIKKELSEN jo paskyrimo tikslais suteikiamas leidimas susipažinti su Tarybos ir Europos Vadovų Tarybos turima informacija, pažymėta slaptumo žyma iki TRÈS SECRET UE/ES TOP SECRET lygio.
   2.   1 dalyje nurodytas leidimas galioja tol, kol einamos pareigos, kurioms vykdyti ji buvo suteikta, ir ne daugiau kaip penkerius metus nuo šio sprendimo įsigaliojimo dienos.
   2 straipsnis
   Šis sprendimas įsigalioja 2015 m. liepos 1 d.
   3 straipsnis
   Šis sprendimas skirtas Jeppe TRANHOLM-MIKKELSEN.

      Priimta Liuksemburge 2015 m. birželio 16 d.

            Tarybos vardu

            Pirmininkas

         J. DŪKLAVS

      (1)  OL L 274, 2013 10 15, p. 1.

      (2)  OL L 355, 2013 12 31, p. 91.

      (3)  OL L 107, 2015 4 25, p. 74.


title: 2002 m. kovo 26 d. Tarybos ir Komisijos sprendimas dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, sudarymo

text:
Svarbus teisinis pranešimas

|

32002D0357

Oficialusis leidinys L 129 , 15/05/2002 p. 0001 - 0002

		Tarybos ir Komisijos sprendimas2002 m. kovo 26 d.dėl Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Jordanijos Hašimitų Karalystės asociaciją, sudarymo(2002/357/EAPB)EUROPOS SĄJUNGOS TARYBA irEUROPOS BENDRIJŲ KOMISIJA,atsižvelgdamos į Europos bendrijos steigimo sutartį, ypač į jos 238 straipsnį, kartu su jos 228 straipsnio 2 dalies antruoju sakiniu ir 228 straipsnio 3 dalies antrąja pastraipa,atsižvelgdamos į Europos anglių ir plieno bendrijos steigimo sutartį, ypač jos 95 straipsnį,pasikonsultavusios su Konsultaciniu komitetu ir gavusios vienbalsį Tarybos pritarimą,atsižvelgdamos į Europos Parlamento pritarimą [1],kadangi:Europos ir Viduržemio jūros regiono šalių susitarimas, steigiantis Europos Bendrijų, bei jų valstybių narių ir Jordanijos Hašimitų Karalystės asociaciją, pasirašytas Briuselyje 1997 m. lapkričio 24 d., turėtų būti patvirtintas,NUSPRENDĖ:1 straipsnisEuropos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Jordanijos Hašimitų Karalystės asociaciją, prie jo pridėti protokolai ir prie Baigiamojo akto pridėtos deklaracijos patvirtinami Europos bendrijos ir Europos anglių ir plieno bendrijos vardu,Susitarimo, prie jo pridėtų protokolų ir Baigiamojo akto tekstai pridedami prie šio sprendimo.2 straipsnis1. Pagal Europos bendrijos ir Europos anglių ir plieno bendrijos steigimo sutarčių atitinkamas nuostatas Taryba, atsižvelgdama į Komisijos pasiūlymą, arba tam tikrais atvejais Komisija nustato, kokios pozicijos turi laikytis Bendrija Asociacijos taryboje ir Asociacijos komitete.2. Pagal Susitarimo 90 straipsnį Tarybos pirmininkas pirmininkauja Asociacijos tarybai ir pristato Bendrijos poziciją. Pagal Susitarimo 93 straipsnį Tarybos pirmininko atstovas pirmininkauja Asociacijos komitetui ir pristato Bendrijos poziciją.3 straipsnisTarybos pirmininkas Europos bendrijos vardu deponuoja pranešimo aktą, numatytą Susitarimo 106 straipsnyje. Komisijos pirmininkas deponuoja šį aktą Europos anglių ir plieno bendrijos vardu.Priimta Briuselyje, 2002 m. kovo 26 d.Tarybos varduPirmininkasA. M. Birulés Y BertránKomisijos varduR. ProdiPirmininkas[1] 1) OL C 226, 1998 7 20, p. 26.--------------------------------------------------


title: 2015 m. balandžio 29 d. Europos Parlamento sprendimas (ES) 2015/1673 dėl Europos vertybinių popierių ir rinkų institucijos 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/298

      EUROPOS PARLAMENTO SPRENDIMAS (ES) 2015/1673
      2015 m. balandžio 29 d.
      dėl Europos vertybinių popierių ir rinkų institucijos 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos vertybinių popierių ir rinkų institucijos 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos vertybinių popierių ir rinkų institucijos 2013 finansinių metų metinių finansinių ataskaitų kartu su Institucijos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Institucija įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (5), ypač į jo 64 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A8–0087/2015),

         1.

            patvirtina Europos vertybinių popierių ir rinkų institucijos vykdomajai direktorei, kad Institucijos 2013 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vertybinių popierių ir rinkų institucijos vykdomajai direktorei, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 247.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 331, 2010 12 15, p. 84.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: Komisijos sprendimas, kuriame teigiama, kad priemonės, apie kurias pranešė Čekijos Respublika pagal laikinąjį mechanizmą, numatytą Stojimo akto IV.3 priede, yra netaikytinos po įstojimo į ES — Valstybės pagalba   (Tekstas svarbus EEE)

text:
7.10.2006

               LT

               Europos Sąjungos oficialusis leidinys

               C 242/17

         Komisijos sprendimas, kuriame teigiama, kad priemonės, apie kurias pranešė Čekijos Respublika pagal laikinąjį mechanizmą, numatytą Stojimo akto IV.3 priede, yra netaikytinos po įstojimo į ES — Valstybės pagalba
   (2006/C 242/12)
   (Tekstas svarbus EEE)
   Sprendimo priėmimo data:
   Valstybė narė: Čekijos Respublika
   Pagalbos Nr.: CZ 53/03
   Pavadinimas: „Banka Haná, a.s.“
   Tikslas: Pagalba bankų sektoriui
   Kita informacija: Komisijos sprendime teigiama, kad „Banka Haná, a.s.“ skirta priemonė, apie kurią Čekijos Respublika pranešė pagal laikinąjį mechanizmą, numatytą Stojimo akto IV.3 priede, yra netaikytina po įstojimo į ES.
   Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:
   http://ec.europa.eu/community_law/state_aids/
   Sprendimo priėmimo data:
   Valstybė narė: Čekijos Respublika
   Pagalbos Nr.: CZ 54/03
   Pavadinimas: „Foresbank, a.s.“
   Tikslas: Pagalba bankų sektoriui
   Kita informacija: Komisijos sprendime teigiama, kad „Foresbank, a.s“ skirta priemonė, apie kurią Čekijos Respublika pranešė pagal laikinąjį mechanizmą, numatytą Stojimo akto IV.3 priede, yra netaikytina po įstojimo į ES.
   Sprendimo tekstą be konfidencialių duomenų oficialiąja(-iosiomis) kalba(-omis) galima rasti tinklalapyje:
   http://ec.europa.eu/community_law/state_aids/


title: 2012/576/ES: 2012 m. gegužės 10 d. Europos Parlamento sprendimas dėl Europos lyčių lygybės instituto 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/200

         EUROPOS PARLAMENTO SPRENDIMAS
   2012 m. gegužės 10 d.
   dėl Europos lyčių lygybės instituto 2010 finansinių metų biudžeto įvykdymo patvirtinimo
   (2012/576/ES)
   EUROPOS PARLAMENTAS,

               —

               atsižvelgdamas į Europos lyčių lygybės instituto 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos lyčių lygybės instituto 2010 finansinių metų galutinių metinių ataskaitų kartu su Instituto atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2006 m. gruodžio 20 d. Europos Parlamento ir Tarybos reglamentą (EB) Nr. 1922/2006, įsteigiantį Europos lyčių lygybės institutą (3), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Moterų teisių ir lyčių lygybės komiteto nuomonę (A7-0132/2012),

               1.

               patvirtina Europos lyčių lygybės instituto direktoriui, kad Instituto 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos lyčių lygybės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 173.

      (2)  OL L 248, 2002 9 16, p. 1.

      (3)  OL L 403, 2006 12 30, p. 9.

      (4)  OL L 357, 2002 12 31, p. 72.
    ---documentbreak---

               17.10.2012

               LT

               Europos Sąjungos oficialusis leidinys

               L 286/201

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos lyčių lygybės instituto 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos lyčių lygybės instituto 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos lyčių lygybės instituto 2010 finansinių metų galutinių metinių ataskaitų kartu su Instituto atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2006 m. gruodžio 20 d. Europos Parlamento ir Tarybos reglamentą (EB) Nr. 1922/2006, įsteigiantį Europos lyčių lygybės institutą (3), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Moterų teisių ir lyčių lygybės komiteto nuomonę (A7-0132/2012),

               A.

               kadangi Europos lyčių lygybės institutas (toliau – Institutas) buvo įsteigtas pagal Reglamentą (EB) Nr. 1922/2006 ir 2010 m. birželio 15 d. įgijo savarankišką statusą,

               B.

               kadangi Audito Rūmai pranešė, kad jiems pateiktas pagrįstas patikinimas, jog Instituto 2010 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos,

               C.

               kadangi bendras Instituto 2010 finansinių metų biudžetas buvo 6 500 000 EUR; kadangi visą Instituto biudžetą sudaro Sąjungos įnašas,

               1.

               palankiai vertina pirmąją Audito Rūmų ataskaitą dėl Instituto 2010 finansinių metų metinių finansinių ataskaitų;

      Biudžeto ir finansų valdymas

               2.

               pažymi, kad 2010 m. birželio 15 d. Institutui buvo suteiktas administracinis ir finansinis savarankiškumas;

               3.

               mano, kad siekiant išvengti veiklos dubliavimo ir sumažinti pridėtines išlaidas, reikėtų apsvarstyti Instituto ir Europos Sąjungos pagrindinių teisių agentūros sujungimą;

               4.

               atsižvelgdamas į Instituto metinę veiklos ataskaitą, pažymi, kad 2010 m. sausio 1 d.–birželio 15 d. Institutą kuruojantis Užimtumo, socialinių reikalų ir įtraukties generalinis direktoratas (EMPL GD) buvo atsakingas už Instituto finansų valdymą, visų pirma už personalo ir administracines išlaidas, ir kad per šį laikotarpį EMPL GD atliko mokėjimus, kurių dydis siekė 846 876,91 EUR;

               5.

               atkreipia dėmesį į metinėje veiklos ataskaitoje pateikiamas pastabas, kad per ribotos trukmės šešių mėnesių laikotarpį nuo tada, kai buvo priimta 2010 m. metinė darbo programa ir suteiktas administracinis ir finansinis savarankiškumas, Instituto biudžeto vykdymo rodikliai siekė 65 % (įsipareigoti asignavimai) ir 26 % (sumokėti asignavimai); ragina Institutą nedelsiant imtis veiksmų siekiant ateityje užtikrinti tinkamus biudžeto vykdymo rodiklius;

               6.

               atsižvelgdamas į Instituto metinę veiklos ataskaitą, pažymi, kad atlikus 2010 finansinių metų biudžeto projekto peržiūrą Valdymo taryba atkreipė dėmesį į du biudžeto disbalanso atvejus, kurių bendra suma siekė 415 000 EUR:

                           —

                           195 000 EUR biudžeto disbalansas pagal II antraštinę dalį, susijęs su mažesnėmis nei numatyta nuomai skirtomis išlaidomis, kadangi Lietuvos Vyriausybė padengė Instituto patalpų nuomos Lietuvoje išlaidas už du pirmuosius veiklos metus,

                           —

                           220 000 EUR biudžeto disbalansas pagal III antraštinę dalį, susijęs su numatytu mažesniu veiklai skirtų išlaidų panaudojimu;

                     pažymi, kad 2010 m. spalio mėn. Valdymo taryba nusprendė neskirti šių įšaldytų lėšų Institutui; ragina Institutą informuoti biudžeto valdymo institucijas apie veiksmus, kurių buvo imtasi dėl šių įšaldytų lėšų;

      Apskaita

               7.

               pabrėžia, kad Institutas 2010 m. personalo nariams apibrėžė finansų pareigūnų pareigas ir parengė įsipareigojimų finansines procedūras; be to, pažymi, kad Institutas iki 2010 m. pabaigos paskyrė visus finansų pareigūnus ir apibrėžė jų vaidmenį bei užduotis;

               8.

               atsižvelgdamas į metinę veiklos ataskaitą, pažymi, kad Instituto direktorius suteikė administracijos vadovui leidimus išduodančio pareigūno įgaliojimus neviršijant 500 000 EUR sumos pagal I ir II antraštines dalis ir ribotam vienerių metų laikotarpiui pagal III antraštinę dalį; taip pat atkreipia dėmesį į tai, kad buvo paskirtas apskaitos pareigūno pavaduotojas;

               9.

               atsižvelgdamas į minėtąją ataskaitą, pažymi, kad iki 2010 m. pabaigos buvo numatytos ir vykdomos procedūros tokiose administravimo srityse, kaip tarnybinės kelionės, skundų nagrinėjimas, klausimai ir atsakymai, susiję su viešaisiais pirkimais, PVM, kokybės apskaita, banko duomenų suderinimas, mokėjimų atlikimas, įsipareigojimai ir mokėjimai, ir kad buvo parengta ir įgyvendinama telekomunikacijų politikos ir dokumentų registracijos sistema;

      Viešieji pirkimai

               10.

               pažymi, kad per 2010 m. buvo atliktos 63 viešųjų pirkimų procedūros ir sudarytos sutartys dėl paslaugų, dėl kurių buvo rengiami šie viešieji pirkimai; pabrėžia, kad iš viso buvo sudaryta sutarčių už 1 974 626 EUR;

               11.

               atsižvelgdamas į metinę veiklos ataskaitą, pažymi, kad vykdant viešuosius pirkimus buvo susidurta su dviem pagrindiniais sunkumais:

                           —

                           terminas, per kurį numatyta atlikti viešųjų pirkimų procedūrą, buvo itin trumpas ir dėl to kilo pavojus, kad nebus atlikti planuojami tyrimai ir panaudotas atitinkamas biudžetas,

                           —

                           trūko kvalifikuotos pagalbos operacijų padaliniui, nes daugelis šio padalinio darbuotojų menkai išmanė viešųjų pirkimų procedūras arba neturėjo jokių žinių apie jas;

                     kilus šiems sunkumams buvo vėluojama vykdyti tam tikras viešųjų pirkimų procedūras, o kai kurias jų teko nutraukti, dėl to didžioji dalis biudžeto įsipareigojimų turėjo būti perkelta į 2011 m.; taigi ragina Institutą ištaisyti šią padėtį ir informuoti biudžeto įvykdymą tvirtinančią instituciją apie veiksmus, kurių ji ėmėsi;

               12.

               be to, pažymi, kad 85 % sutarčių, kurios buvo sudarytos atlikus viešųjų pirkimų procedūras ir kurių vertė siekė 1 628 122 EUR, buvo susijusios su paslaugomis, skirtomis operatyvinei veiklai paremti, ir kad likusią 292 504 EUR sumą (15 %) sudarė vykdant viešuosius pirkimus įsigytos prekės ir paslaugos, skirtos administravimo veiklai remti;

      Žmogiškieji ištekliai

               13.

               atsižvelgdamas į metinę veiklos ataskaitą, atkreipia dėmesį į tai, kad Institutas įdarbino 23 laikinuosius tarnautojus ir 6 sutartininkus, taigi pasiekė 92,3 % numatyto etatų plano;

               14.

               pabrėžia, kad į visas laisvas vietas reikia priimti darbuotojų, nes tai būtina veiksmingam darbui ir Instituto nustatytų tikslų siekimui;

      Veikla

               15.

               atkreipia dėmesį į tai, jog Instituto steigimo reglamento (EB) Nr. 1922/2006 20 straipsnyje nurodoma, kad Institutas iki 2010 m. sausio 18 d. turėjo pavesti atlikti nepriklausomą jo pasiekimų išorės vertinimą; atsižvelgdamas į metinę veiklos ataskaitą, pabrėžia, kad Valdymo taryba, remdamasi tuo, kad Institutas nepradėjo veikti nuo 2010 m. sausio 19 d., nukėlė šio ex-post vertinimo terminą, tačiau nusprendė 2010 m. pavesti atlikti ex-ante vertinimą, o iki 2013 m. – laikotarpio vidurio vertinimą; prašo Instituto nedelsiant informuoti biudžeto įvykdymą tvirtinančią instituciją apie ex-ante vertinimo rezultatus;

               16.

               pažymi, kad Institutas su EMPL GD pagalba 2010 m. gruodžio mėn. pradėjo rengti bendruosius reikalavimus, susijusius su antruoju Europos lyčių lygybės instituto ex-ante vertinimu, ypatingą dėmesį skiriant specialiems Instituto tikslams ir veiklai;

               17.

               ragina Institutą informuoti biudžeto įvykdymą tvirtinančią instituciją apie šių vertinimų vykdymą ir atitinkamas jų išvadas;

               18.

               primena Audito Rūmams, kad Instituto darbas yra itin svarbus siekiant skatinti lyčių lygybę Sąjungoje; todėl pažymi, kad būsimosiose ataskaitose turėtų būti detaliai nurodyta, jei kuriuo nors biudžeto procedūros etapu Institutas savo veikloje susiduria su sunkumais;

               19.

               pabrėžia, jog ekonominės krizės ir taupymo laikotarpiu itin svarbu, kad Institutas teiktų didžiausią ekonominę naudą ir kad jam nebūtų trukdoma sėkmingai įgyvendinti numatytų svarbių užduočių.

      Vieta

               20.

               atsižvelgdamas į Instituto metinę veiklos ataskaitą, pažymi, kad nuo 2010 m. kovo 1 d. Instituto darbuotojai persikėlė iš laikinųjų patalpų Briuselyje į nuolatinę Instituto buveinę Vilniuje (Lietuva);

      Vidaus auditas

               21.

               gavo Instituto pateiktą informaciją apie tai, kad pirmasis Vidaus audito tarnybos patikrinimas bus atliktas 2012 m.;

               22.

               atsižvelgdamas į metinę veiklos ataskaitą, pažymi, kad Europos kovos su sukčiavimu tarnybos (OLAF) atstovai 2010 m. lapkričio mėn. apsilankė Institute ir surengė darbuotojams pirmuosius mokymus apie audito principus ir vidaus kontrolės standartus; be to, pabrėžia, kad 2010 m. buvo parengtas OLAF ir Instituto bendradarbiavimo susitarimas, kurį Instituto Valdymo taryba patvirtino 2011 m. sausio 26 d.;

               23.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (5) rezoliucijoje dėl agentūrų veiklos, finansų valdymo ir kontrolės.

      (1)  OL C 366, 2011 12 15, p. 173.

      (2)  OL L 248, 2002 9 16, p. 1.

      (3)  OL L 403, 2006 12 30, p. 9.

      (4)  OL L 357, 2002 12 31, p. 72.

      (5)  Priimti tekstai, P7_TA(2012)0164 (žr. šio Oficialiojo leidinio p. 388).


title: 2005/684/EB, Euratomas: 2005 m. rugsėjo 28 d. Europos Parlamento sprendimas. Dėl Europos Parlamento narių statuto priėmimo (2005/684/EB, Euratom)

text:
7.10.2005

               LT

               Europos Sąjungos oficialusis leidinys

               L 262/1

      EUROPOS PARLAMENTO SPRENDIMAS

   2005 m. rugsėjo 28 d.
   Dėl Europos Parlamento narių statuto priėmimo
   (2005/684/EB, Euratom)
   EUROPOS PARLAMENTAS,
   atsižvelgdamas į Europos bendrijos steigimo sutartį ir ypač į jos 190 straipsnio 5 dalį,
   atsižvelgdamas į Europos atominės energijos bendrijos steigimo sutartį ir ypač į jos 108 straipsnio 4 dalį,
   atsižvelgdamas į Komisijos nuomonę (1),
   gavęs Tarybos pritarimą (2),
   kadangi:

               (1)

               Parlamentą sudaro „į Bendriją susibūrusių valstybių tautų atstovai“. Kaip patvirtinta EB sutarties 190 straipsnio 1 dalyje, šie atstovai yra „į Bendriją susibūrusių valstybių tautų atstovai“. Tokia pati sąvoka naudojama ir EB Sutarties 190 straipsnio 2 dalyje („valstybėse narėse renkamų atstovų skaičius“), ir EB Sutarties 190 straipsnio 3 dalyje („atstovai renkami penkerių metų kadencijai“). Šių nuostatų, pagal kurias nariai yra tautų atstovai, pagrindu Statute vartojama sąvoka „Parlamento nariai“.

               (2)

               Pagal EB Sutarties 199 straipsnio 1 dalį Parlamentas turi teisę reglamentuoti savo vidaus reikalus Darbo tvarkos taisyklėmis, pagal šį Statutą.

               (3)

               Statuto 1 straipsnyje nagrinėjama „Parlamento nario“ sąvoka ir paaiškinama, kad Statutas netaikomas Parlamento narių teisėms ir įsipareigojimams, tačiau pateikia nuostatas ir bendras sąlygas, taikomas vykdant Parlamento narių įgaliojimus.

               (4)

               Parlamento narių laisvė ir nepriklausomumas, kurie yra puoselėjami 2 straipsnyje ir kurie nėra paminėti jokiame pirminės teisės akte, turėtų būti įtvirtinti teisės akte. Parlamento narių pareiškimai, kad jie tam tikru laiku atsistatydins iš pareigų, arba pareiškimai dėl atsistatydinimo iš pareigų nenurodant konkretaus laiko, kuriais politinės partijos gali pasinaudoti savo nuožiūra, laikytini nesuderinamais su Parlamento narių laisve ir nepriklausomumu, todėl neturėtų būti teisiškai įpareigojantys.

               (5)

               3 straipsnio 1 dalyje pakartojamos 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 1 dalies nuostatos.

               (6)

               5 straipsnyje numatyta iniciatyvos teisė yra pagrindinė kiekvieno Parlamento nario teisė. Ši teisė Europos Parlamento darbo tvarkos taisyklėse negali būti ribojama.

               (7)

               6 straipsnyje įtvirtinta teisė susipažinti su dokumentais, jau puoselėjama Europos Parlamento darbo tvarkos taisyklėse, yra esminis Parlamento narių įgaliojimų vykdymo aspektas, todėl turėtų būti įtvirtinta Statute.

               (8)

               7 straipsniu siekiama užtikrinti, kad, nepaisant priešingų bandymų, būtų išsaugota kalbų įvairovė. Neturėtų būti diskriminuojama nei viena iš oficialių kalbų. Šis principas turėtų būti ir toliau taikomas po kiekvieno Europos Sąjungos plėtros etapo.

               (9)

               Pagal 9 ir 10 straipsnius Parlamento nariai gauna atlyginimą už tai, kad atlieka savo pareigas. Europos Parlamento sudaryta ekspertų grupė 2000 m. gegužę pateikė išvadas, pagal kurias 38,5 proc. bazinio Europos Bendrijų Teisingumo Teismo teisėjo atlyginimo yra pateisinamas dydis.

               (10)

               Atlyginimai, pereinamojo laikotarpio pašalpos, o taip pat senatvės, negalios bei našlių ir našlaičių pensijos yra finansuojamos iš bendro Europos Sąjungos biudžeto, jos turėtų būti apmokestinamos Bendrijos naudai.

               (11)

               Atsižvelgiant į ypatingą Parlamento narių padėtį, ypač todėl, kad jiems nebūtina apsigyventi Parlamento darbo vietose, bei dėl jų ypatingų ryšių su valstybe, kurioje jie buvo išrinkti, valstybės narės turėtų turėti galimybę taikyti savo teisės aktus mokesčių srityje atlyginimams, pereinamųjų laikotarpių pašalpoms, senatvės, negalios bei našlių ir našlaičių pensijoms.

               (12)

               9 straipsnio 3 dalis yra būtina, nes partijos dažnai tikisi, kad 9 straipsnio 1 ir 2 dalyse minimos išmokos gali būti iš dalies naudojamos jų tikslais. Toks partijų finansavimas turėtų būti uždraustas.

               (13)

               9 straipsnio 2 dalyje ir 13 straipsnyje numatyta pereinamojo laikotarpio pašalpa iš esmės skirta padengti laikotarpį nuo Europos Parlamento nario įgaliojimų laiko pabaigos iki tol, kol jis pradės eiti naujas pareigas. Tai netenka aktualumo, kai buvęs Parlamento narys pradeda vykdyti įgaliojimus kitame parlamente arba pradeda eiti pareigas valstybės tarnyboje.

               (14)

               Atsižvelgiant į senatvės pensijų sistemų raidą valstybėse narėse, atrodo pagrįsta, kad buvęs Parlamento narys įgytų teisę gauti senatvės pensiją sulaukęs 63 metų. 14 straipsnis neturi įtakos valstybių narių teisei atsižvelgti į Parlamento narių pensijas skaičiuojant jų senatvės pensijas pagal tų valstybių narių teisės aktus.

               (15)

               Nuostatos dėl našlių ir našlaičių pensijų iš esmės dera su dabartine Europos bendrijos teise. Pakartotinai susituokusio našlio (-ės) teisė gauti našlio (-ės) pensiją grindžiama modernia idėja, kad tai yra asmeninė išmoka, o ne vien tik „pensija“. Tokia teisė gauti pensiją negali būti panaikinta net ir tuo atveju, jeigu našlys (-ė) „yra pakankamai išlaikomas (-a)“ iš savo asmeninių pajamų arba asmeninio turto.

               (16)

               18 straipsnis būtinas, nes, įsigaliojus Statutui, valstybės narės nustos kompensuoti Parlamento nariams dėl ligos patiriamas išlaidas bei mokėti dalį jų medicininio draudimo įmokų. Daugeliu atvejų šios privilegijos lieka ir pasibaigus Parlamento nario kadencijai.

               (17)

               Nuostatos dėl išlaidų kompensavimo turi atitikti principus, kuriuos Europos Bendrijų Teisingumo Teismas nurodė Lordo Bruce sprendime (3). Todėl Parlamentas tam tikrais atvejais, kai tinkama, gali kompensuoti išlaidas iš anksto nustatyto dydžio kompensacija, taip sutaupydamas administravimo išlaidų ir nepatirdamas sunkumų, susijusių su kiekvienos atskiros išlaidų sumos patikrinimo sistema. Todėl toks kompensavimas laikytinas geru administravimu.

               (18)

               2003 m. gegužės 28 d. Parlamento biuras priėmė kartu su šiuo Statutu įsigalioti turinčias Parlamento narių išlaidų apmokėjimą ir išmokų jiems mokėjimą reglamentuojančias teisės normas, kurių pagrindas – apmokėjimas už realiai patirtas išlaidas.

               (19)

               Valstybės narės turi užtikrinti, kad bus išsaugotos nuostatos, pagal kurias įgaliojimus vykdantys Europos Parlamento nariai turi tą patį teisinį statusą kaip ir valstybių narių parlamentų nariai. Šios problemos neįmanoma išspręsti Europos lygmeniu, nes valstybėse narėse yra daug labai skirtingų teisės normų. Be tokių teisės normų Europos Parlamento nario įgaliojimų vykdymas valstybėje narėje, kurioje jis buvo išrinktas, būtų stipriai suvaržytas, o gal net visiškai neįmanomas. Pačios valstybės narės yra suinteresuotos, kad Parlamento narys savo įgaliojimus vykdytų veiksmingai.

               (20)

               25 straipsnio 1 dalis reikalinga, nes pagal iki šiol Parlamento nariams taikytas labai skirtingas valstybių narių teisės aktų nuostatas buvo neįmanoma Europos lygmeniu išspręsti visų problemų, susijusių su perėjimu iš senosios į naująją europinę sistemą. Suteikiant Parlamento nariams galimybę pasirinkti, Parlamento narių teisės nebus suvaržytos ir, pereidami į naują sistemą, jie nepatirs finansinių nuostolių. 25 straipsnio 2 dalis yra 25 straipsnio 1 dalyje numatyto pasirinkimo pasekmė.

               (21)

               Skirtinga padėtis atskirose valstybėse narėse sprendžiama 29 straipsnyje, kuriuo valstybėms narėms leidžiama pereinamoji priemonė – priimti nuo šio Statuto besiskiriančias teisės normas. Šiais skirtumais taip pat grindžiama galimybė išlaikyti vienodus Europos Parlamento narių ir valstybių narių parlamentų narių atlyginimus,

         NUSPRENDŽIA:
   I ANTRAŠTINĖ DALIS
   NUOSTATOS IR BENDROS SĄLYGOS, REGLAMENTUOJANČIOS EUROPOS PARLAMENTO NARIŲ PAREIGŲ ATLIKIMĄ
   1 straipsnis
   Šiame Statute pateikiamos nuostatos ir bendros sąlygos, reglamentuojančios Europos Parlamento narių pareigų atlikimą.
   2 straipsnis
   1.   Parlamento nariai yra laisvi ir nepriklausomi.
   2.   Susitarimai dėl Parlamento nario mandato atsisakymo nesibaigus kadencijai arba jos pabaigoje yra niekiniai ir negalioja.
   3 straipsnis
   1.   Parlamento nariai balsuoja individualiai ir asmeniškai. Jie negali būti varžomi jokių nurodymų ir negali turėti įpareigojančio mandato.
   2.   Susitarimai dėl to, kaip turėtų būti vykdomi įgaliojimai, yra niekiniai ir negalioja.
   4 straipsnis
   Dokumentai ir informacija elektroninėse laikmenose, kuriuos Parlamento narys gavo, parengė arba išsiuntė ir kurie nebuvo pateikti pagal Darbo tvarkos taisykles, nelaikomi Parlamento dokumentais.
   5 straipsnis
   1.   Parlamento iniciatyvos teisės srityje kiekvienas Parlamento narys turi teisę pateikti pasiūlymų dėl Bendrijos aktų.
   2.   Parlamentas nustato šios teisės realizavimo sąlygas savo Darbo tvarkos taisyklėse.
   6 straipsnis
   1.   Parlamento nariai turi teisę susipažinti su kiekvienu Parlamento turimu dokumentu.
   2.   1 dalis netaikoma asmeniniams dokumentams ir sąskaitoms.
   3.   1 dalis taikoma nepažeidžiant Europos Sąjungos teisės aktų ir institucijų susitarimų dėl susipažinimo su dokumentais tvarkos.
   4.   Parlamentas nustato šios teisės realizavimo sąlygas.
   7 straipsnis
   1.   Europos Parlamento dokumentai verčiami į visas oficialias kalbas.
   2.   Kalbos sinchroniškai verčiamos į visas kitas oficialias kalbas.
   3.   Parlamentas nustato šio straipsnio įgyvendinimo sąlygas.
   8 straipsnis
   1.   Parlamento nariai turi teisę jungtis į frakcijas.
   2.   Parlamentas nustato šios teisės realizavimo sąlygas savo Darbo tvarkos taisyklėse.
   9 straipsnis
   1.   Parlamento nariai turi teisę gauti atlyginimą, leidžiantį išsaugoti jų nepriklausomumą.
   2.   Įgaliojimų laiko pabaigoje jie turi teisę gauti pereinamojo laikotarpio pašalpą ir pensiją.
   3.   Susitarimai dėl atlyginimo, pereinamojo laikotarpio pašalpos įgaliojimų laiko pabaigoje ir pensijos panaudojimo kitiems nei asmeniniams tikslams yra niekiniai ir negalioja.
   4.   Parlamento narių arba buvusių Parlamento narių pergyvenę išlaikytiniai turi teisę gauti našlių ir našlaičių pensiją.
   10 straipsnis
   Atlyginimas sudaro 38,5 procento Europos Bendrijų Teisingumo Teismo teisėjo bazinio atlyginimo dydžio.
   11 straipsnis
   Atlyginimo, kurį Parlamento narys gauna už įgaliojimų vykdymą kitame parlamente, suma išskaitoma iš Europos Parlamente gaunamo atlyginimo.
   12 straipsnis
   1.   9 straipsnyje numatytas atlyginimas apmokestinamas Bendrijų naudai tokiomis pačiomis sąlygomis, kokios Protokolo dėl Bendrijų privilegijų ir imunitetų 13 straipsnyje nustatytos tarnautojams ir kitiems pareigūnams.
   2.   Netaikomi 1968 m. vasario 29 d. Tarybos reglamento (EEB, Euratomas, EAPB) Nr. 260/68, nustatančio apmokestinimo Europos Bendrijų naudai sąlygas ir tvarką (4), 3 straipsnio 2–4 dalyse numatyti atskaitymai profesinėms ir asmeninėms išlaidoms, o taip pat pašalpoms šeimai ir socialinėms išmokoms.
   3.   Jeigu išvengiama dvigubo apmokestinimo, 1 dalies nuostatos neturi įtakos valstybių narių teisei apmokestinti šį atlyginimą pagal savo teisės aktų mokesčių nuostatas.
   4.   Valstybės narės turi teisę atsižvelgti į atlyginimą nustatant kitoms pajamoms taikytiną mokesčių tarifą.
   5.   Šis straipsnis taip pat taikomas pagal 13, 14, 15 ir 17 straipsnius mokamoms pereinamojo laikotarpio pašalpai, senatvės, negalios bei našlių ir našlaičių pensijoms.
   6.   18, 19 ir 20 straipsniuose numatytos išmokos ir įmokos į pensijų fondą pagal 27 straipsnį neapmokestinamos.
   13 straipsnis
   1.   Pasibaigus įgaliojimų laikui, Parlamento nariai turi teisę pereinamojo laikotarpio pašalpą, kuri lygi 10 straipsnyje numatytam atlyginimui.
   2.   Ši pašalpa mokama po vieną mėnesį už kiekvienus metus, kuriuos Parlamento narys vykdė savo įgaliojimus, tačiau ne trumpiau kaip 6 mėnesius ir ne ilgiau kaip 24 mėnesius.
   3.   Jeigu Parlamento narys imasi vykdyti įgaliojimus kitame parlamente arba eiti pareigas valstybės tarnyboje, pereinamojo laikotarpio pašalpa mokama iki tie įgaliojimai arba tos pareigos pradedami vykdyti ar eiti.
   4.   Mirties atveju pereinamojo laikotarpio pašalpa paskutinį kartą mokama už tą mėnesį, kurį buvęs Parlamento narys mirė.
   14 straipsnis
   1.   Buvę Parlamento nariai, sulaukę 63 metų amžiaus, turi teisę gauti senatvės pensiją.
   2.   Pensijos suma sudaro po 3,5 procento nuo 10 straipsnyje numatyto atlyginimo už kiekvienus pilnus įgaliojimų vykdymo metus ir po vieną dvyliktąją nuo šios sumos – už kiekvieną pilną vėlesnį mėnesį, tačiau visa suma negali būti didesnė kaip 70 procentų buvusio atlyginimo.
   3.   Asmuo turi teisę gauti senatvės pensiją nepriklausomai nuo to, ar jis gauna kokią nors kitą pensiją.
   4.   Šiuo atveju mutatis mutandis taikomas 11 straipsnis.
   15 straipsnis
   1.   Parlamento nariai, kurie įgaliojimų laiko metu tapo neįgaliais, turi teisę gauti pensiją.
   2.   Šiuo atveju mutatis mutandis taikoma 14 straipsnio 2 dalis. Tačiau pensijos dydis sudaro ne mažiau kaip 35 procentus 10 straipsnyje numatyto atlyginimo.
   3.   Pensija pradedama mokėti Parlamento nariui baigus vykdyti savo įgaliojimus.
   4.   Parlamentas nustato šios teisės realizavimo sąlygas.
   5.   Šiuo atveju mutatis mutandis taikomas 11 straipsnis.
   16 straipsnis
   Jei buvęs Parlamento narys tuo pat metu turi teisę gauti tiek 13 straipsnyje numatytą pereinamojo laikotarpio pašalpą, tiek 14 ar 15 straipsniuose numatytą pensiją, jis turi nuspręsti, ką iš jų renkasi.
   17 straipsnis
   1.   Mirus pareigas einančiam Parlamento nariui arba buvusiam Parlamento nariui, kuris mirties momentu turėjo teisę gauti pensiją pagal 14 arba 15 straipsnius, jo našlys (-ė) ir išlaikytini vaikai turi teisę gauti našlių ir našlaičių pensiją.
   2.   Visa pensijos suma negali viršyti pensijos, kurią Parlamento narys turėtų teisę gauti pasibaigus jo įgaliojimų laikui arba kurią Parlamento narys turėjo arba būtų turėjęs teisę gauti, sumos.
   3.   Pergyvenęs našlys (-ė) gauna 60 proc. 1 dalyje numatytos sumos, tačiau bet kokiu atveju ne mažiau kaip 30 procentų 10 straipsnyje numatyto atlyginimo. Nauja našlio (-ės) santuoka neturi įtakos teisei gauti šią pensiją. Našlys (-ė) netenka teisės gauti šią pensiją, jeigu dėl specialių konkretaus atvejo aplinkybių nelieka abejonių, kad santuoka buvo sudaryta tiktai siekiant gauti šią pensiją.
   4.   Išlaikytinas vaikas gauna 20 procentų 2 dalyje nurodytos sumos.
   5.   Jeigu būtina, didžiausia mokėtina pensija paskirstoma našliui (-ei) ir vaikams pagal procentinį santykį, nustatytą 3 ir 4 dalyse.
   6.   Pensija mokama nuo pirmos po mirties einančio mėnesio dienos.
   7.   Jeigu našlys (-ė) miršta, pensija baigiama mokėti mėnesio, kurį jis mirė, pabaigoje.
   8.   Teisė gauti našlaičio (-tės) pensiją pasibaigia mėnesio, kurį jam (jai) sukanka 21 metai, pabaigoje. Tačiau ji tęsiasi vaiko studijų arba profesinio mokymosi laikotarpiu, bet baigiasi vėliausiai mėnesio, kai jam (jai) sukanka 25 metai, pabaigoje. Teisė išlieka tol, kol vaikas nėra pajėgus savęs išlaikyti dėl ligos arba negalios.
   9.   Valstybėse narėse pripažįstamiems bendro gyvenimo partneriams taikomos tos pačios nuostatos kaip ir sutuoktiniams.
   10.   Parlamentas nustato šios teisės realizavimo sąlygas.
   18 straipsnis
   1.   Pensiją gaunantys Parlamento nariai ir buvę Parlamento nariai bei asmenys, turintys teisę gauti našlio (-ės) pensiją, turi teisę gauti ir kompensaciją už išlaidas, patirtas ligos, nėštumo arba vaiko gimimo atveju.
   2.   Parlamentas nustato šios teisės realizavimo sąlygas.
   19 straipsnis
   1.   Parlamento nariai turi teisę į draudimą nuo rizikos, susijusios su jų įgaliojimų vykdymu.
   2.   Parlamentas nustato šios teisės realizavimo sąlygas. Parlamento nariai apmoka 1/3 draudimo įmokų.
   20 straipsnis
   1.   Parlamento nariai turi teisę į išlaidų, patirtų vykdant įgaliojimus, kompensavimą.
   2.   Parlamentas kompensuoja realiai patirtas kelionės į darbo vietą ir atgal bei kitų su įgaliojimų vykdymu susijusių kelionių išlaidas.
   3.   Kitos su įgaliojimų vykdymu susijusios išlaidos gali būti kompensuojamos išmokant iš anksto nustatyto dydžio kompensaciją.
   4.   Parlamentas nustato šios teisės realizavimo sąlygas.
   5.   Šiuo atveju atitinkamai taikoma 9 straipsnio 3 dalis.
   21 straipsnis
   1.   Parlamento nariai turi teisę naudotis savo nuožiūra pasirinkto asmeninio personalo paslaugomis.
   2.   Parlamentas padengia išlaidas, Parlamento narių realiai patirtas tokio personalo samdymui.
   3.   Parlamentas nustato šios teisės realizavimo sąlygas.
   22 straipsnis
   1.   Parlamento nariai turi teisę naudotis Parlamento biuro ir ryšių įranga bei tarnybinėmis transporto priemonėmis.
   2.   Parlamentas nustato šios teisės realizavimo sąlygas.
   23 straipsnis
   1.   Visi mokėjimai atliekami iš Europos Sąjungos biudžeto.
   2.   10, 13, 14, 15 ir 17 straipsniuose numatyti mokėjimai atliekami kas mėnesį eurais arba, Parlamento nariui pageidaujant, jo gyvenamosios vietos valstybės narės valiuta. Parlamentas nustato šių mokėjimų atlikimo sąlygas.
   24 straipsnis
   Sprendimai, susiję su šio Statuto įgyvendinimu, įsigalioja paskelbus juos Europos Sąjungos oficialiajame leidinyje

   II ANTRAŠTINĖ DALIS
   PEREINAMOJO LAIKOTARPIO NUOSTATOS
   25 straipsnis
   1.   Parlamento nariai, kurie buvo Parlamento nariais iki šio Statuto įsigaliojimo ir buvo pakartotinai išrinkti, visam savo kadencijos laikotarpiui gali pasirinkti valstybės narės sistemą, taikytiną atlyginimui, pereinamojo laikotarpio pašalpai ir įvairioms pensijoms.
   2.   Šie mokėjimai atliekami iš atitinkamos valstybės narės biudžeto.
   26 straipsnis
   1.   Parlamento nariai, kurie 25 straipsnio 1 dalies pagrindu nori ir toliau naudotis valstybės narės sistema, apie šį pasirinkimą raštu įspėja Europos Parlamento Pirmininką per trisdešimt dienų nuo šio Statuto įsigaliojimo.
   2.   Toks pasirinkimas yra galutinis ir neatšaukiamas.
   3.   Jeigu per numatytą laikotarpį apie pasirinkimą nepranešama, Parlamento nariams taikomos šio Statuto nuostatos.
   27 straipsnis
   1.   Įsigaliojus šiam Statutui, Europos Parlamento įkurtas savanoriškas pensijų fondas išliks ir bus skirtas Parlamento nariams arba buvusiems Parlamento nariams, turintiems ar turėsiantiems su šiuo fondu susijusių teisių.
   2.   Turimos ir turėsimos teisės yra visiškai išsaugomos. Parlamentas gali nustatyti naujų turimų ar turėsimų teisių įgijimo reikalavimus ir sąlygas.
   3.   Parlamento nariai, gaunantys 10 straipsnyje numatytą atlyginimą, nebegali įgyti naujų turimų ar turėsimų teisių, susijusių su savanorišku pensijų fondu.
   4.   Fonde negali dalyvauti Parlamento nariai, kurie į Parlamentą pirmą kartą išrinkti po to, kai šis Statutas buvo pradėtas taikyti.
   5.   Šiuo atveju mutatis mutandis taikoma 9 straipsnio 3 dalis ir 14 straipsnio 3 dalis.
   28 straipsnis
   1.   Teisės į pensijas, kurias Parlamento nariai šio Statuto taikymo metu įgijo pagal valstybių narių teisės aktus, turi būti visiškai išsaugotos.
   2.   Jeigu pagal valstybės narės sistemą, norint įgyti teisę į pensiją, kadencijos Europos Parlamente arba valstybės narės parlamente nepakanka, atitinkamas laikotarpis įtraukiamas skaičiuojant pensiją pagal šį Statutą. Parlamentas gali susitarti su kompetentingomis valstybių narių institucijomis dėl turėsimų teisių perdavimo.
   29 straipsnis
   1.   Kiekviena valstybė narė joje išrinktiems Parlamento nariams ne ilgesniu kaip dvi Europos Parlamento kadencijos pereinamuoju laikotarpiu atlyginimo, pereinamojo laikotarpio pašalpos ar pensijų atžvilgiu gali nustatyti kitokias teisės normas nei įtvirtintos šiame Statute.
   2.   Tokios teisės normos Parlamento nariams turi suteikti tokį teisinį statusą, kuris būtų bent jau ne blogesnis už atitinkamos valstybės narės parlamento narių.
   3.   Visos išmokos finansuojamos iš atitinkamos valstybės narės biudžeto.
   4.   Tokios teisės normos negali įtakoti šio Statuto 18–22 straipsniuose numatytų Parlamento narių teisių.
   III ANTRAŠTINĖ DALIS
   BAIGIAMOSIOS NUOSTATOS
   30 straipsnis
   Šis Statutas įsigalioja pirmąją Europos Parlamento kadencijos, prasidėsiančios 2009 m., dieną.

      Priimta Strasbūre, 2005 m. rugsėjo 28 d.

            Europos Parlamento vardu

            Pirmininkas

            J. BORRELL FONTELLES

      (1)  2003 m. birželio 3 d. Komisijos nuomonė, 2005 m. birželio 22 d. Parlamento posėdžio metu patvirtinta pirmininko pavaduotojos Wallström.

      (2)  2005 m. liepos 19 d. Tarybos laiškas.

      (3)  1981 m. rugsėjo 15 d. teismo sprendimas, byla 208/80, Rt. Hon. Lord Bruce of Donington/Eric Gordon Aspden, (1981) ECR 2205.

      (4)  OL L 56, 1968 3 4, p. 8. Reglamentas su paskutiniais pakeitimais, padarytais Reglamentu (EB, Euratomas) Nr. 723/2004 (OL L 124, 2004 4 27, p. 1).


title: 2015 m. lapkričio 13 d. Komisijos sprendimas (ES) 2015/2056, kuriuo iš dalies keičiami sprendimai 2009/300/EB, 2009/563/EB, 2009/894/EB, 2011/330/ES ir 2011/337/ES, kad būtų pratęstas ekologinių kriterijų, taikomų tam tikriems produktams suteikiant ES ekologinį ženklą, galiojimas (pranešta dokumentu Nr. C(2015) 7781) (Tekstas svarbus EEE)

text:
17.11.2015

               LT

               Europos Sąjungos oficialusis leidinys

               L 300/41

         KOMISIJOS SPRENDIMAS (ES) 2015/2056
   2015 m. lapkričio 13 d.
   kuriuo iš dalies keičiami sprendimai 2009/300/EB, 2009/563/EB, 2009/894/EB, 2011/330/ES ir 2011/337/ES, kad būtų pratęstas ekologinių kriterijų, taikomų tam tikriems produktams suteikiant ES ekologinį ženklą, galiojimas

         (pranešta dokumentu Nr. C(2015) 7781)

   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 3 dalies c punktą,
   pasikonsultavusi su Europos Sąjungos ekologinio ženklinimo valdyba,
   kadangi:

               (1)

               2015 m. gruodžio 31 d. baigia galioti Komisijos sprendimas 2009/300/EB (2);

               (2)

               2015 m. gruodžio 31 d. baigia galioti Komisijos sprendimas 2009/563/EB (3);

               (3)

               2015 m. gruodžio 31 d. baigia galioti Komisijos sprendimas 2009/894/EB (4);

               (4)

               2015 m. gruodžio 31 d. baigia galioti Komisijos sprendimas 2011/330/ES (5);

               (5)

               2015 m. gruodžio 31 d. baigia galioti Komisijos sprendimas 2011/337/ES (6);

               (6)

               atlikto tyrimo rezultatai parodė, kad sprendimais 2009/300/EB, 2009/563/EB, 2009/894/EB, 2011/330/ES ir 2011/337/ES nustatyti dabartiniai ekologiniai kriterijai ir su jais susiję vertinimo bei patikros reikalavimai yra aktualūs ir tinkami. Kadangi tuose sprendimuose išdėstytų dabartinių ekologinių kriterijų ir su jais susijusių vertinimo bei patikros reikalavimų peržiūra vis dar vyksta, tų ekologinių kriterijų ir susijusių vertinimo bei patikros reikalavimų galiojimo laikotarpį reikėtų pratęsti iki 2016 m. gruodžio 31 d.;

               (7)

               todėl sprendimai 2009/300/EB, 2009/563/EB, 2009/894/EB, 2011/330/ES ir 2011/337/ES turėtų būti atitinkamai iš dalies pakeisti;

               (8)

               šiame sprendime numatytos priemonės atitinka Reglamento (EB) Nr. 66/2010 16 straipsniu įsteigto komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 2009/300/EB 3 straipsnis pakeičiamas taip:

      „3 straipsnis
      Produktų grupei „televizoriai“ nustatyti ekologiniai kriterijai ir su jais susiję vertinimo bei patikros reikalavimai galioja iki 2016 m. gruodžio 31 d.“

   2 straipsnis
   Sprendimo 2009/563/EB 3 straipsnis pakeičiamas taip:

      „3 straipsnis
      Gaminių grupei „avalynė“ nustatyti ekologiniai kriterijai ir su jais susiję vertinimo bei patikros reikalavimai galioja iki 2016 m. gruodžio 31 d.“

   3 straipsnis
   Sprendimo 2009/894/EB 3 straipsnis pakeičiamas taip:

      „3 straipsnis
      Produktų grupei „mediniai baldai“ nustatyti ekologiniai kriterijai ir su jais susiję vertinimo bei patikros reikalavimai galioja iki 2016 m. gruodžio 31 d.“

   4 straipsnis
   Sprendimo 2011/330/ES 3 straipsnis pakeičiamas taip:

      „3 straipsnis
      Produktų grupei „knyginiai kompiuteriai“ nustatyti ekologiniai kriterijai ir su jais susiję vertinimo bei patikros reikalavimai galioja iki 2016 m. gruodžio 31 d.“

   5 straipsnis
   Sprendimo 2011/337/ES 4 straipsnis pakeičiamas taip:

      „4 straipsnis
      Produktų grupei „asmeniniai kompiuteriai“ nustatyti ekologiniai kriterijai ir su jais susiję vertinimo bei patikros reikalavimai galioja iki 2016 m. gruodžio 31 d.“

   6 straipsnis
   Šis sprendimas skirtas valstybėms narėms.

      Priimta Briuselyje 2015 m. lapkričio 13 d.

            Komisijos vardu

         Karmenu VELLA

            Komisijos narys

      (1)  OL L 27, 2010 1 30, p. 1.

      (2)  2009 m. kovo 12 d. Komisijos sprendimas 2009/300/EB, kuriuo nustatomi patikslinti ekologiniai kriterijai, taikomi suteikiant Bendrijos ekologinį ženklą televizoriams (OL L 82, 2009 3 28, p. 3).

      (3)  2009 m. liepos 9 d. Komisijos sprendimas 2009/563/EB, kuriuo nustatomi ekologiniai kriterijai, taikomi suteikiant Bendrijos ekologinį ženklą avalynei (OL L 196, 2009 7 28, p. 27).

      (4)  2009 m. lapkričio 30 d. Komisijos sprendimas 2009/894/EB, kuriuo nustatomi ekologiniai kriterijai, taikomi suteikiant Bendrijos ekologinį ženklą mediniams baldams (OL L 320, 2009 12 5, p. 23).

      (5)  2011 m. birželio 6 d. Komisijos sprendimas 2011/330/ES dėl ekologinių kriterijų, kuriais remiantis knyginiams kompiuteriams suteikiamas ES ekologinis ženklas, nustatymo (OL L 148, 2011 6 7, p. 5).

      (6)  2011 m. birželio 9 d. Komisijos sprendimas 2011/337/ES dėl ekologinių kriterijų, kuriais remiantis asmeniniams kompiuteriams suteikiamas ES ekologinis ženklas, nustatymo (OL L 151, 2011 6 10, p. 5).


title: 2011 m. gegužės 5 d. Tarybos sprendimas 2011/270/BUSP, kuriuo skiriamas Europos Sąjungos specialusis įgaliotinis Kosove

text:
7.5.2011

               LT

               Europos Sąjungos oficialusis leidinys

               L 119/12

         TARYBOS SPRENDIMAS 2011/270/BUSP
   2011 m. gegužės 5 d.
   kuriuo skiriamas Europos Sąjungos specialusis įgaliotinis Kosove (1)

   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               1999 m. birželio 10 d. Jungtinių Tautų Saugumo Taryba priėmė Rezoliuciją 1244.

               (2)

               2006 m. rugsėjo 15 d. Taryba priėmė Bendruosius veiksmus 2006/623/BUSP (2) dėl grupės įsteigimo siekiant prisidėti prie galimo Tarptautinio civilinio biuro Kosove, kuriame taip pat dalyvautų Europos Sąjungos specialusis įgaliotinis, įsteigimo parengiamųjų darbų (TCM/ESSĮ parengiamoji grupė).

               (3)

               2007 m. gruodžio 13–14 d. susitikime Europos Vadovų Taryba pabrėžė, kad Sąjunga yra pasirengusi atlikti vieną pagrindinių vaidmenų stiprinant stabilumą regione ir įgyvendinant sprendimą, apibrėžiantį Kosovo ateities statusą. Ji pareiškė, kad Sąjunga yra pasirengusi padėti Kosovui siekti tvaraus stabilumo, be kita ko, pasinaudojant Europos saugumo ir gynybos politikos (ESGP) misija ir įnašu, skirtu Tarptautiniam civiliniam biurui, kuris yra dalyvavimo tarptautiniu mastu dalis.

               (4)

               2008 m. vasario 4 d. Taryba priėmė Bendruosius veiksmus 2008/123/BUSP (3), kuriais Pieter FEITH paskirtas Europos Sąjungos specialiuoju įgaliotiniu (ES specialusis įgaliotinis); jo įgaliojimai baigiasi 2011 m. balandžio 30 d.

               (5)

               ES specialiuoju įgaliotiniu Kosove nuo 2011 m. gegužės 1 d. iki 2011 m. liepos 31 d. turėtų būti paskirtas Fernando GENTILINI.

               (6)

               Stabilizacijos ir asociacijos procesas yra Vakarų Balkanų regionui skirtos Sąjungos politikos strateginė sistema ir Kosovui yra taikomos jo priemonės, įskaitant Europos partnerystę, politinį ir techninį dialogą pagal Stabilizacijos ir asociacijos proceso dialogą bei susijusias Sąjungos pagalbos programas.

               (7)

               ES specialiojo įgaliotinio įgaliojimai bus vykdomi derinant su Komisija, kad būtų užtikrintas suderinamumas su kita Sąjungos kompetencijai priklausančia veikla.

               (8)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Fernando GENTILINI skiriamas Europos Sąjungos specialiuoju įgaliotiniu (toliau – ES specialusis įgaliotinis) Kosove nuo 2011 m. gegužės 1 d. iki 2011 m. liepos 31 d. Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai (vyriausiasis įgaliotinis) siūlymu, ES specialiojo įgaliotinio įgaliojimų terminas gali būti nutrauktas anksčiau.
   2 straipsnis
   Politikos tikslai
   ES specialiojo įgaliotinio įgaliojimai grindžiami Sąjungos politikos Kosove tikslais. Šie tikslai apima vieno iš svarbiausių vaidmenų atlikimą stiprinant stabilumą regione ir įgyvendinant susitarimą dėl būsimo Kosovo statuso, siekiant sukurti stabilų, perspektyvų, taikų, demokratinį ir daugiatautį Kosovą, kuris prisidėtų prie bendradarbiavimo bei stabilumo regione remiantis gerais kaimyniškais santykiais ir būtų įsipareigojęs laikytis teisinės valstybės principo bei užtikrinti mažumų, taip pat kultūros bei religinio paveldo apsaugą.
   3 straipsnis
   Įgaliojimai
   Kad būtų pasiekti politikos tikslai, ES specialiajam įgaliotiniui suteikiami šie įgaliojimai:

               a)

               teikti Sąjungos rekomendacijas ir paramą politiniame procese;

               b)

               skatinti bendrą Sąjungos politinį koordinavimą Kosove;

               c)

               vietoje teikti politines rekomendacijas Europos Sąjungos teisinės valstybės misijos Kosove (EULEX KOSOVO) vadovui, be kita ko, su vykdomosiomis pareigomis susijusių klausimų politiniais aspektais;

               d)

               užtikrinti visuomenei skirtų Sąjungos veiksmų nuoseklumą ir darną. ES specialiojo įgaliotinio atstovas spaudai yra pagrindinis Sąjungos kontaktinis asmuo Kosovo žiniasklaidai bendros užsienio ir saugumo politikos / bendros saugumo ir gynybos politikos (BUSP/BSGP) klausimais. Visa spaudos ir visuomenės informavimo veikla vykdoma glaudžiai ir nuolat bendradarbiaujant su vyriausiojo įgaliotinio atstovu spaudai / Tarybos sekretoriato Spaudos tarnyba;

               e)

               prisidėti prie pagarbos žmogaus teisėms ir pagrindinėms laisvėms, įskaitant moterų ir vaikų teises bei laisves, plėtojimo ir stiprinimo Kosove pagal Sąjungos žmogaus teisių politiką ir Sąjungos gaires dėl žmogaus teisių.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o su Taryba bendraujama pirmiausia pasitelkus šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nedarant poveikio vyriausiojo įgaliotinio galioms.
   3.   ES specialusis įgaliotinis savo veiklą aktyviai koordinuoja su Europos išorės veiksmų tarnyba (EIVT).
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2011 m. gegužės 1 d. iki 2011 m. liepos 31 d. susijusioms išlaidoms padengti skiriama orientacinė finansavimo suma yra 690 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles. Konkursuose dėl sutarčių sudarymo leidžiama dalyvauti Vakarų Balkanų regiono šalių nacionaliniams subjektams.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   Paskirti Sąjungos darbuotojai skiriami padėti ES specialiajam įgaliotiniui vykdyti įgaliojimus ir bendrai prisidėti prie visų Sąjungos veiksmų Kosove darnos, matomumo ir veiksmingumo. ES specialusis įgaliotinis sudaro savo darbuotojų grupę, neviršydamas savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie savo darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą tokiems komandiruotiems darbuotojams moka atitinkamai ta valstybė narė, Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   7 straipsnis
   ES specialiojo įgaliotinio ir jo personalo privilegijos ir imunitetai
   Su priimančiąja (-iosiomis) šalimi (-imis) atitinkamai susitariama dėl ES specialiojo įgaliotinio ir jo personalo narių užduočių įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   Įslaptintos informacijos saugumas
   1.   ES specialusis įgaliotinis ir jo darbuotojų grupės nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo (4), visų pirma dirbdami su ES įslaptinta informacija.
   2.   Vyriausiajam įgaliotiniui suteikiami įgaliojimai laikantis Tarybos saugumo nuostatų NATO/KFOR atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „CONFIDENTIEL UE“ lygio slaptumo žyma.
   3.   Vyriausiajam įgaliotiniui suteikiami įgaliojimai, atsižvelgiant į ES specialiojo įgaliotinio veiklos poreikius, Jungtinėms Tautoms (JT) ir Europos saugumo ir bendradarbiavimo organizacijai (ESBO) laikantis Tarybos saugumo nuostatų atskleisti šiems veiksmams parengtą ES įslaptintą informaciją ir dokumentus, pažymėtus ne aukštesnio kaip „RESTREINT UE“ lygio slaptumo žyma. Šiuo tikslu sudaromi vietos susitarimai.
   4.   Vyriausiajam įgaliotiniui suteikiami įgaliojimai su šiuo sprendimu susijusioms trečiosioms šalims atskleisti neįslaptintus ES dokumentus, susijusius su Tarybos svarstymais dėl veiksmų, kuriems pagal Tarybos darbo tvarkos taisyklių (5) 6 straipsnio 1 dalį taikomas profesinės paslapties reikalavimas.
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacija regione ir (arba) valstybės narės teikia logistinę paramą.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, į jį įtraukdamas misijai skirtas fizines, organizacines ir procedūrines saugumo priemones, reglamentuojančias saugaus personalo atvykimo į misijos teritoriją ir judėjimo toje teritorijoje valdymą, o taip pat saugumo incidentų valdymą, bei įskaitant misijos nenumatytų atvejų ir evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų jo darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir vyriausiajam įgaliotiniui, Tarybai bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ir įgaliojimų vykdymo ataskaitų dalį.

         11 straipsnis
   Ataskaitų teikimas
   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   12 straipsnis
   Koordinavimas
   1.   ES specialusis įgaliotinis remia bendrą Sąjungos politinių veiksmų koordinavimą. Jis padeda užtikrinti, kad visos Sąjungos priemonės veiksmų vietoje būtų naudojamos suderintai siekiant Sąjungos politikos tikslų. ES specialiojo įgaliotinio veikla atitinkamai derinama su Komisijos veikla bei su kitų tame regione veikiančių ES specialiųjų įgaliotinių veikla. ES specialusis įgaliotinis reguliariai informuoja valstybių narių atstovybes ir Sąjungos delegacijas.
   2.   Veiksmų vietoje glaudus ryšys palaikomas su Sąjungos delegacijų vadovais ir valstybių narių atstovybių vadovais. Jie deda visas įmanomas pastangas, kad padėtų ES specialiajam įgaliotiniui vykdyti jo įgaliojimus. ES specialusis įgaliotinis vietoje teikia politines rekomendacijas EULEX KOSOVO vadovui, be kita ko, su vykdomosiomis pareigomis susijusių klausimų politiniais aspektais. ES specialusis įgaliotinis ir civilinis operacijos vadas prireikus konsultuosis tarpusavyje.
   3.   ES specialusis įgaliotinis taip pat palaiko ryšius su atitinkamais vietos organais ir kitais tarptautiniais bei regioniniais veikėjais veiksmų vietoje.
   4.   ES specialusis įgaliotinis kartu su kitais veiksmų vietoje esančiais Sąjungos subjektais užtikrina informacijos platinimą ir veiksmų vietoje esančių Sąjungos subjektų keitimąsi informacija, kad padėtis būtų kuo labiau vienodai suprantama ir vertinama.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Pasibaigus įgaliojimų terminui ES specialusis įgaliotinis pateikia vyriausiajam įgaliotiniui, Tarybai ir Komisijai išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2011 m. gegužės 1 d.

      Priimta Briuselyje 2011 m. gegužės 5 d.

            Tarybos vardu

            Pirmininkas

         MARTONYI J.

      (1)  Pagal Jungtinių Tautų Saugumo Tarybos rezoliuciją 1244 (1999).

      (2)  OL L 253, 2006 9 16, p. 29.

      (3)  OL L 42, 2008 2 16, p. 88.

      (4)  OL L 101, 2001 4 11, p. 1.

      (5)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2012/614/ES: 2012 m. gegužės 10 d. Europos Parlamento sprendimas dėl Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/342

         EUROPOS PARLAMENTO SPRENDIMAS
   2012 m. gegužės 10 d.
   dėl Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų biudžeto įvykdymo patvirtinimo
   (2012/614/ES)
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Europos Parlamento bendros delegacijos biudžeto klausimais, Biudžeto komiteto ir Biudžeto kontrolės komiteto išvadas, kurios pateiktos ITER bendrajai įmonei 2011 m. gegužės 16–18 d. Kadaraše,

               —

               atsižvelgdamas į Tarybos 2012 m. vasario 21 d. rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (3), ypač į jo 5 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0113/2012),

               1.

               patvirtina Europos ITER įgyvendinimo ir branduolių sintezės energetikos vystymo bendrosios įmonės direktoriui, kad bendrosios įmonės 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 24.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.
    ---documentbreak---

               17.10.2012

               LT

               Europos Sąjungos oficialusis leidinys

               L 286/343

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2010 finansinių metų metinių finansinių ataskaitų su bendrosios įmonės atsakymais (1),

               —

               atsižvelgdamas į Europos Parlamento bendros delegacijos biudžeto klausimais, Biudžeto komiteto ir Biudžeto kontrolės komiteto išvadas, kurios pateiktos ITER bendrajai įmonei 2011 m. gegužės 16–18 d. Kadaraše,

               —

               atsižvelgdamas į Tarybos 2012 m. vasario 21 d. rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (3), ypač į jo 5 straipsnį,

               —

               atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės finansinį reglamentą, 2007 m. spalio 22 d. patvirtintą bendrosios įmonės valdybai priėmus sprendimą (toliau – ITER finansinis reglamentas),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0113/2012),

               A.

               kadangi Europos ITER įgyvendinimo ir branduolių sintezės energetikos vystymo bendroji įmonė (toliau – bendroji įmonė) įsteigta 2007 m. kovo mėn. 35-eriems metams;

               B.

               kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

               C.

               kadangi ITER finansinis reglamentas pagrįstas finansiniu pagrindų reglamentu, kuris neseniai iš dalies pakeistas siekiant jį suderinti su bendrojo finansinio reglamento pakeitimais;

               D.

               kadangi Audito Rūmai 2008 m. spalio 9 d. pateikė nuomonę Nr. 4/2008 dėl ITER finansinio reglamento;

               E.

               kadangi bendroji įmonė savarankiškai pradėjo veikti 2008 m. kovo 18 d.;

               F.

               kadangi bendrosios įmonės steigimo metu buvo manoma, kad 2007–2014 m. laikotarpiu įmonei reikalingų bendrų išteklių suma bus 9 653 000 000 EUR;

               G.

               kadangi bendrosios įmonės 2010 finansinių metų galutiniame biudžete numatyta 444 100 000 EUR įsipareigojimų asignavimų ir 241 700 000 EUR mokėjimų asignavimų;

      Biudžeto ir finansų valdymas

               1.

               pažymi, kad 2010 m. sausio mėn. valdančioji taryba pritarė bendrosios įmonės pirmojo direktoriaus atsistatydinimui;

               2.

               susirūpinęs pažymi, kad Audito Rūmai atkreipė dėmesį į reikalavimą iš esmės padidinti ITER projektui numatytus išteklius, palyginti su apytikre bendrų išteklių 2007–2014 m. laikotarpiu suma;

               3.

               pažymi, kad iš pradžių bendrosios įmonės 2010 finansinių metų biudžete patvirtinta iš viso 447 440 000 EUR įsipareigojimų asignavimų ir 254 900 000 EUR mokėjimų asignavimų; nustato, remiantis bendrosios įmonės galutinėmis finansinėmis ataskaitomis, kad 2010 m. biudžetas du kartus iš dalies taisytas; visų pirma pažymi, kad šiais dviem taisomaisiais biudžetais siekta keturių tikslų:

                           —

                           3 300 000 EUR sumažinti Euratomo administracinį įnašą siekiant visiškai atsižvelgti į pradinį bendrosios įmonės ir Sąjungos 2010 m. bendrąjį biudžetą,

                           —

                           atnaujinti ITER priimančiosios valstybės įnašą: debetinis dokumentas dėl visos biudžete numatytos 13 600 000 EUR sumos išduotas įmokėjus Prancūzijos 2010 m. įnašą; atsižvelgiant į realias mokėjimų prognozes, 2010 m. išmokėta 8 000 000 EUR,

                           —

                           atnaujinti narystės įnašus: bendroji įmonė gavo papildomus 2009 m. narystės įnašus, tačiau Italija ir Vengrija, nepaisydamos kelių priminimų, nesumokėjo savo įnašų į 2010 m. biudžetą,

                           —

                           įrašyti kitas papildomas pajamas, gautas iš bankų palūkanų už Prancūzijos įnašą (104 506,54 EUR), iš palūkanų už einamąją sąskaitą (34 629,49 EUR), ir Europos Sąjungos įstaigų vertimo centro kompensaciją (1 389,00 EUR);

               4.

               pažymi, jog iš bendrosios įmonės pastabų matyti, kad ji įgyvendino 99,9 % savo 2010 m. biudžeto įsipareigojimų asignavimų; vis dėlto yra susirūpinęs įgyvendinimo veiklos vėlavimu, dėl kurio panaudota tik 63,4 % mokėjimų asignavimų;

               5.

               susirūpinęs pažymi, kad iš 2009 m. perkelta 106 800 000 EUR įsipareigojimų asignavimų ir 52 200 000 EUR mokėjimų asignavimų ir kad šie asignavimai visų pirma gauti iš ITER priimančios valstybės ir numatyti ITER statybai;

               6.

               pažymi, remdamasis bendrosios įmonės galutinėmis finansinėmis ataskaitomis, kad 2010 m. administracinėms išlaidoms skirtų panaikintų įsipareigojimų ir mokėjimų asignavimų suma sudarė 1 090 550,73 EUR, o veiklos išlaidoms skirtų panaikintų mokėjimų asignavimų suma sudarė 50 713 452,82 EUR;

               7.

               susirūpinęs atkreipia dėmesį į didelį grynųjų pinigų likutį, kuris metų pabaigoje sudarė 78 800 000 EUR, t. y. 26,8 % turimų 2010 m. mokėjimų asignavimų;

      Viešieji pirkimai ir dotacijos

               8.

               pažymi, remdamasis bendrosios įmonės 2010 m. metine veiklos ataskaita (MVA), kad iš viso buvo sudarytos 44 viešųjų pirkimų sutartys už bendrą 826 000 000 EUR sumą; visų pirma atkreipia dėmesį į tai, kad pradėtos 42 veiklos viešųjų pirkimų procedūros, užbaigti 43 viešųjų pirkimų vertinimai ir pasirašytos 43 viešųjų pirkimų sutartys; taip pat nustato, remdamasis bendrosios įmonės MVA, kad bendroji įmonė parengė iš viso penkias administracinių viešųjų pirkimų procedūras, sudarė 7 administracinių viešųjų pirkimų sutartis už bendrą 6 000 000 EUR sumą ir pasirašė 6 viešųjų pirkimų sutartis;

               9.

               patvirtina, kad iš viso parengta 16 dotacijų procedūrų, atliktas 21 vertinimas, nuspręsta dėl 23 susitarimų ir pasirašyti 29 susitarimai;

               10.

               patvirtina, kad Audito Rūmai patikrino atrinktus 9 viešųjų pirkimų ir 6 dotacijų teikimo procedūrų pavyzdžius; yra susirūpinęs dėl to, kad iš 9 audituotų viešųjų pirkimų procedūrų vykdant 3 gauta tik po vieną paraišką; be to, yra susirūpinęs dėl to, kad dotacijų atveju vidutinis gautų pasiūlymų skaičius vienai dotacijai buvo tik vienas pasiūlymas vienai dotacijai; ragina bendrąją įmonę parengti veiksmų planą ir numatyti konkrečias priemones ir terminus tam, kad būtų kiek įmanoma padidinta konkurencija, o konkurso rengimo, skelbimo, vertinimo ir sutarčių valdymo etapais taikyti ekonomiškumo principą;

               11.

               pažymi, kad bendrosios įmonės vykdoma kontrolė prieš mokant išmokas pagal susitarimus dėl dotacijų nepakankamai gerai dokumentuojama siekiant užtikrinti atitiktį finansiniams reikalavimams ir pagrįsti atitinkamų išlaidų tinkamumą; pabrėžia, kad bendrosios įmonės vidaus auditorius taip pat atkreipė dėmesį į tai, kad ex-ante kontrolės metodas, taikomas išlaidų kompensavimo mokėjimams, neefektyvus ir nelabai pritaikytas išlaidų ataskaitoms tvarkyti; ragina bendrąją įmonę imtis būtinų priemonių siekiant sugriežtinti kontrolę prieš atliekant mokėjimus ir nuolat informuoti biudžeto įvykdymą tvirtinančią instituciją šiuo klausimu;

               12.

               pažymi, kad bendrosios įmonės svetainėje nepaskelbtas sutarčių ir dotacijų gavėjų sąrašas, ir yra susirūpinęs dėl šios skaidrumo stokos; taigi ragina bendrąją įmonę sekti bendrųjų įmonių „Švarus dangus“ (CLEAN SKY), FCH, IMI ir SESAR rodomu pavyzdžiu ir atnaujinti savo svetainę paskelbiant išsamų 2010 m., taip pat ankstesnių finansinių metų, sutarčių ir dotacijų gavėjų sąrašą;

      Vidaus kontrolės sistemos

               13.

               susirūpinęs pažymi, kad bendrosios įmonės vidaus kontrolės sistema iki šiol nevisiškai nustatyta ir įdiegta, kaip reikalaujama įmonės finansiniame reglamente; be to, apgailestauja, kad pareikštas susirūpinimas dėl finansinių grandinių ir pareigų atskyrimo; pripažįsta, kad nauja organizacinė struktūra įsigaliojo 2011 m. sausio 1 d. vis dėlto pažymi, kad atsakomybė už finansines grandines iki šiol nėra visiškai priskirta ir kad pagrindiniai bendrosios įmonės etatai vis dar neužimti;

               14.

               ragina bendrąją įmonę patvirtinti verslo procesus, kurie užtikrintų finansinę informaciją apskaitos sistemoms (ABAC ir SAP); toliau ragina bendrąją įmonę taikyti atitinkamą priemonę veiklos sutartims, įtrauktoms į biudžetą ir finansinės atskaitomybės sistemas, valdyti;

               15.

               palankiai vertina tai, kad bendroji įmonė įsteigė Audito komitetą, kuris atsiskaito tiesiai valdančiajai tarybai, kaip reikalavo biudžeto įvykdymą tvirtinanti institucija;

               16.

               pažymi, kad bendroji įmonė pradėjo rengti ex-post audito strategiją, kurios tikslas – įvertinti vykdomų sandorių teisėtumą ir tvarkingumą, ir kuri turi būti įdiegta 2012 m; pabrėžia, kad bendroji įmonė savarankiškai pradėjo veikti 2008 m. kovo mėn.;

      Vidaus auditas

               17.

               atkreipia dėmesį į tai, kad bendrosios įmonės finansinės taisyklės iki šiol nepataisytos siekiant įtraukti nuostatą dėl Komisijos vidaus auditoriaus įgaliojimų, susijusių su visu bendruoju biudžetu;

               18.

               vis dėlto pažymi, kad Komisija ir bendroji įmonė ėmėsi veiksmų, kuriais siekiama užtikrinti, kad būtų apibrėžtas atitinkamas Komisijos vidaus audito tarnybos veiklos vaidmuo ir bendrosios įmonės vidaus audito funkcija;

      Narių įnašų mokėjimo vėlavimas ir priimančiosios valstybės susitarimas

               19.

               mano, jog labai svarbu, kad visos bendrosios įmonės narės laiku sumokėtų narystės įnašus; pažymi, jog valdančiosios tarybos nariai pritarė, kad vėluojant sumokėti metinį narystės įnašą bus skaičiuojami delspinigiai;

               20.

               pripažįsta, kad nors Ispanijos Karalystė ir bendroji įmonė pasirašė priimančiosios valstybės susitarimą dėl vietos, paramos, privilegijų ir imunitetų, iki šiol bendrajai įmonei nesuteiktos nuolatinės patalpos; vis dėlto pažymi, kad bendroji įmonė įsikūrusi laikinose patalpose, su kuriomis susijusias išlaidas padengia Ispanijos Karalystė;

      Horizontaliojo pobūdžio pastabos dėl bendrųjų įmonių

               21.

               pabrėžia, kad iki šiol Komisija pagal Sutarties dėl Europos Sąjungos veikimo 187 straipsnį įsteigė septynias bendrąsias įmones; pažymi, kad šešios bendrosios įmonės (IMI, ARTEMIS, ENIAC, „Švarus dangus“, FCH ir ITER-F4E) įsteigtos mokslinių tyrimų srityje prie Komisijos Mokslinių tyrimų ir inovacijų generalinio direktorato ir Informacinės visuomenės ir žiniasklaidos generalinio direktorato, o viena įpareigota sukurti naują oro eismo valdymo sistemą (SESAR) transporto srityje, kurios veiklą prižiūri Mobilumo ir transporto generalinis direktoratas;

               22.

               pažymi, jog manoma, kad bendrosioms įmonėms visam jų veikimo laikotarpiui iš viso apytikriai reikės 21 793 000 000 EUR;

               23.

               pažymi, jog manoma, kad bendras Sąjungos įnašas bendrosioms įmonėms visu jų veikimo laikotarpiu sudarys 11 489 000 000 EUR;

               24.

               pažymi, kad per 2010 finansinius metus Sąjungos įnašas į bendrųjų įmonių biudžetą buvo 505 000 000 EUR;

               25.

               ragina Komisiją biudžeto įvykdymą tvirtinančiai institucijai kasmet pateikti suvestinę informaciją apie bendrą metinį kiekvienos bendrosios įmonės finansavimą iš bendrojo Sąjungos biudžeto siekiant užtikrinti Sąjungos lėšų naudojimo skaidrumą ir aiškumą ir atkurti Europos mokesčių mokėtojų pasitikėjimą;

               26.

               palankiai vertina ARTEMIS iniciatyvą į savo MVA įtraukti informaciją apie jos vykdomų projektų stebėseną ir peržiūrą; mano, kad šią praktiką turėtų perimti ir kitos bendrosios įmonės;

               27.

               primena, kad bendrosios įmonės yra viešojo ir privačiojo sektorių partnerystės, todėl jų veikloje susipynę viešieji ir privatūs interesai; mano, kad šiomis aplinkybėmis reikėtų ne ignoruoti, bet tinkamai spręsti interesų konfliktus; todėl ragina bendrąsias įmones pranešti biudžeto įvykdymą tvirtinančiai institucijai, kokie atitinkamose jų struktūrose taikomi patikros mechanizmai siekiant užtikrinti tinkamą interesų konfliktų valdymą ir jų išvengti;

               28.

               pažymi, kad bendrosios įmonės yra palyginti mažos ir geografiniu požiūriu sutelktos organizacijos, išskyrus ITER įgyvendinimo ir branduolių sintezės energetikos vystymo bendrąją įmonę; todėl mano, kad jos, kai įmanoma, turėtų bendrai naudoti savo išteklius;

               29.

               ragina Audito Rūmus biudžeto įvykdymą tvirtinančiai institucijai pranešti, kokių tolesnių veiksmų imtasi, atsižvelgiant į biudžeto įvykdymo patvirtinimo institucijos pastabas kiekvienai bendrajai įmonei, pateiktas atitinkamuose pranešimuose dėl 2011 finansinių metų metinių ataskaitų;

               30.

               ragina Audito Rūmus per pagrįstą laikotarpį Parlamentui pateikti specialiąją ataskaitą apie papildomą bendrųjų įmonių įsteigimo naudą veiksmingai vykdant Sąjungos mokslinių tyrimų, technologijų plėtros ir demonstracinės veiklos programas; be to, pažymi, kad į tą pačią ataskaitą reikėtų įtraukti bendrųjų įmonių steigimo veiksmingumo vertinimą.

      (1)  OL C 368, 2011 12 16, p. 24.

      (2)  OL L 248, 2002 9 16, p. 1.

      (3)  OL L 90, 2007 3 30, p. 58.

      (4)  OL L 357, 2002 12 31, p. 72.


title: 2016 m. sausio 16 d. Tarybos sprendimas (BUSP) 2016/37 dėl Sprendimo (BUSP) 2015/1863, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, taikymo pradžios datos

text:
16.1.2016

               LT

               Europos Sąjungos oficialusis leidinys

               LI 11/1

         TARYBOS SPRENDIMAS (BUSP) 2016/37
   2016 m. sausio 16 d.
   dėl Sprendimo (BUSP) 2015/1863, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui, taikymo pradžios datos
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. liepos 26 d. Taryba priėmė Sprendimą 2010/413/BUSP (1) dėl ribojamųjų priemonių Iranui;

               (2)

               2015 m. liepos 14 d. Kinija, Prancūzija, Vokietija, Rusijos Federacija, Jungtinė Karalystė ir Jungtinės Amerikos Valstijos, padedant Sąjungos vyriausiajam įgaliotiniui užsienio reikalams ir saugumo politikai, pasiekė susitarimą dėl ilgalaikio ir visapusiško Irano branduolinio klausimo sprendimo. Sėkmingai įgyvendinus Bendrą visapusišką veiksmų planą (BVVP) bus užtikrintas išimtinai taikus Irano branduolinės programos pobūdis ir sudarytos sąlygos visapusiškam visų su branduoliniu klausimu susijusių sankcijų panaikinimui;

               (3)

               2015 m. liepos 20 d. Jungtinių Tautų Saugumo Taryba priėmė Rezoliuciją (toliau – JT ST rezoliucija) 2231 (2015), kuria patvirtinamas BVVP, raginama jį visapusiškai įgyvendinti laikantis BVVP nustatyto tvarkaraščio ir numatomi veiksmai, kurie būtų vykdomi laikantis BVVP;

               (4)

               JT ST rezoliucijoje 2231 (2015) nurodoma, kad po to, kai TATENA patikrinusi įsitikina, jog Iranas įgyvendino BVVP išdėstytus įsipareigojimus branduolinėje srityje, JT ST rezoliucijų 1696 (2006), 1737 (2006), 1747 (2007), 1803 (2008), 1835 (2008), 1929 (2010) ir 2224 (2015) nuostatos turi nustoti galioti;

               (5)

               be to, JT ST rezoliucijoje 2231 (2015) nurodoma, kad valstybės turi laikytis atitinkamų nuostatų, išdėstytų 2015 m. liepos 14 d. Kinijos, Prancūzijos, Vokietijos, Rusijos Federacijos, Jungtinės Karalystės, Jungtinių Amerikos Valstijų ir Europos Sąjungos pareiškime, pridėtame prie JT ST rezoliucijos 2231 (2015) kaip B priedas ir skirtame skaidrumui skatinti bei palankiai atmosferai visiško BVVP įgyvendinimo atžvilgiu sukurti;

               (6)

               2015 m. spalio 18 d. Sprendimu (BUSP) 2015/1863 (2) Taryba nusprendė visų su branduoline sritimi susijusių Sąjungos ekonominių ir finansinių sankcijų įgyvendinimą, atsižvelgiant į JT ST rezoliuciją 2231 (2015) ir JT ST rezoliucijos 2231 (2015) B priedą, nutraukti tuo pačiu metu, kai TATENA patikrinusi įsitikins, kad Iranas įgyvendino sutartas su branduoline sritimi susijusias priemones;

               (7)

               Sprendimu (BUSP) 2015/1863 Taryba taip pat nusprendė po to, kai TATENA patikrinusi įsitikins, jog Iranas įgyvendino įsipareigojimus branduolinėje srityje, nustatyti leidimų suteikimo tvarką dėl su branduoline sritimi susijusių perdavimų į Iraną ir veiklos su Iranu, kuriems netaikoma JT ST rezoliucija 2231 (2015), peržiūros ir sprendimų priėmimo visapusiškai laikantis BVVP;

               (8)

               pagal Sprendimo (BUSP) 2015/1863 2 straipsnio antrą pastraipą tas sprendimas turi būti taikomas nuo dienos, kurią Taryba praneš, kad TATENA generalinis direktorius pateikė ataskaitą TATENA valdytojų tarybai ir Jungtinių Tautų Saugumo Tarybai, kuria patvirtinama, kad Iranas ėmėsi BVVP V priedo 15.1–15.11 punktuose nurodytų priemonių;

               (9)

               Taryba praneša, kad 2016 m. sausio 16 d. TATENA generalinis direktorius pateikė ataskaitą TATENA valdytojų tarybai ir Jungtinių Tautų Saugumo Tarybai, kuria patvirtinama, kad Iranas ėmėsi BVVP V priedo 15.1–15.11 punktuose nurodytų priemonių,

         PRIĖMĖ ŠĮ SPRENDIMĄ:
   1 straipsnis
   Sprendimas (BUSP) 2015/1863 taikomas nuo 2016 m. sausio 16 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2016 m. sausio 16 d.

            Tarybos vardu

            Pirmininkas

         A.G. KOENDERS

      (1)  2010 m. liepos 26 d. Tarybos sprendimas 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP (OL L 195, 2010 7 27, p. 39).

      (2)  2015 m. spalio 18 d. Tarybos sprendimas (BUSP) 2015/1863, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 274, 2015 10 18, p. 174).


title: 2006/410/EB: 2006 m. gegužės 24 d.  Komisijos sprendimas, nustatantis sumas, kurios, remiantis Tarybos reglamento (EB) Nr. 1782/2003 10 straipsnio 2 dalimi, 143d ir 143e straipsniais, yra skiriamos EŽŪFKP, ir sumas, skiriamas EŽŪGF išlaidoms

text:
15.6.2006

               LT

               Europos Sąjungos oficialusis leidinys

               L 163/10

      KOMISIJOS SPRENDIMAS

   2006 m. gegužės 24 d.
   nustatantis sumas, kurios, remiantis Tarybos reglamento (EB) Nr. 1782/2003 10 straipsnio 2 dalimi, 143d ir 143e straipsniais, yra skiriamos EŽŪFKP, ir sumas, skiriamas EŽŪGF išlaidoms
   (2006/410/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 12 straipsnio 2 ir 3 dalis,
   kadangi:

               (1)

               2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams (2), 10 straipsnyje yra nustatomas moduliavimo grynųjų sumų apskaičiavimo metodas, kuriuo galės naudotis Europos žemės ūkio fondas kaimo plėtrai (EŽŪFKP). Reglamento 143d ir 143e straipsniuose nustatomos EŽŪFKP skiriamos sumos siekiant restruktūrizuoti medvilnės ir tabako regionus.

               (2)

               Didžiausios metinės sumos, skiriamos Europos žemės ūkio garantijų fondo (EŽŪGF) išlaidoms prieš pervedant jas EŽŪFKP, iki 2013 m. yra nurodytos tarpinstituciniame susitarime dėl finansinės struktūros 2007–2013 m (3).

               (3)

               EŽŪFKP skiriamos sumos ir EŽŪGF išlaidoms skiriamas grynasis likutis turi būti nustatomas remiantis 2007–2013 biudžetiniams metams nurodytomis didžiausiomis metinėmis sumomis,

         NUSPRENDĖ:
   Vienintelis straipsnis
   Remiantis Reglamento (EB) Nr. 1782/2003 10 straipsnio 2 dalimi, 143d ir 143e straipsniais, 2007–2013 m. Europos žemės ūkio fondui kaimo plėtrai skirtos sumos ir Europos žemės ūkio garantijų fondo (EŽŪFKP) išlaidoms skirtas grynasis likutis yra nurodyti šio sprendimo priede.

      Priimta Briuselyje, 2006 m. gegužės 24 d.

            Komisijos vardu

         Mariann FISCHER BOEL

            Komisijos narė

      (1)  OL L 209, 2005 8 11, p. 1. Reglamentas su pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).

      (2)  OL L 270, 2003 10 21, p. 1. Reglamentas su paskutiniais pakeitimais, padarytais Reglamentu (EB) Nr. 319/2006 (OL L 58, 2006 2 28, p. 32).

      (3)  Dar nepaskelbta Oficialiajame leidinyje.

      PRIEDAS

                  (mln. EUR)

                  Finansiniai metai

                  EŽŪFKP skiriamos sumos

                  EŽŪGF išlaidoms skiriamas grynasis likutis

                  Reglamento (EB) Nr. 1782/2003 10 straipsnis 2 dalis

                  Reglamento (EB) Nr. 1782/2003 143d straipsnis

                  Reglamento (EB) Nr. 1782/2003 143e straipsnis

                  2007

                  984

                  22

                  44 753

                  2008

                  1 241

                  22

                  44 954

                  2009

                  1 252

                  22

                  45 405

                  2010

                  1 257

                  22

                  45 867

                  2011

                  1 231

                  22

                  484

                  45 880

                  2012

                  1 231

                  22

                  484

                  46 356

                  2013

                  1 228

                  22

                  484

                  46 840


title: 2010/763/ES: 2010 m. gruodžio 6 d. Tarybos sprendimas dėl Europos Sąjungos ir Saliamono Salų žuvininkystės sektoriaus partnerystės susitarimo sudarymo

text:
9.12.2010

               LT

               Europos Sąjungos oficialusis leidinys

               L 324/48

         TARYBOS SPRENDIMAS
   2010 m. gruodžio 6 d.
   dėl Europos Sąjungos ir Saliamono Salų žuvininkystės sektoriaus partnerystės susitarimo sudarymo
   (2010/763/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               Pagal 2009 m. rugsėjo 22 d. Tarybos sprendimą, kuriuo Komisija įgaliojama Bendrijos vardu pradėti derybas siekiant sudaryti su Saliamono Salomis žuvininkystės sektoriaus partnerystės susitarimą, Bendrija derėjosi su Saliamono Salomis dėl Žuvininkystės sektoriaus partnerystės susitarimo, kuriuo ES laivams suteikiamos žvejybos galimybės vandenyse, į kuriuos Saliamono Salos turi suverenias teises arba kurie priklauso jų jurisdikcijai, kiek tai susiję su žuvininkyste.

               (2)

               Šių derybų rezultatas – 2009 m. rugsėjo 26 d. parafuotas naujas Žuvininkystės sektoriaus partnerystės susitarimas.

               (3)

               Tarybos sprendimu Nr. 2010/397/ES (1), Europos Sąjungos ir Saliamono Salų žuvininkystės sektoriaus partnerystės susitarimas buvo pasirašytas ir laikinai taikomas nuo 2009 m. spalio 9 d.

               (4)

               Susitarimas turėtų būti sudarytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Saliamono Salų žuvininkystės sektoriaus partnerystės susitarimas patvirtinamas (2).
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu pateikti Susitarimo 18 straipsnyje numatytą pranešimą ir taip pareikšti Sąjungos sutikimą laikytis Susitarimo (3).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gruodžio 6 d.

            Tarybos vardu

            Pirmininkė

         J. MILQUET

      (1)  OL L 190, 2010 7 22, p. 1.

      (2)  Susitarimo tekstas buvo paskelbtas OL L 190, 2010 7 22, p. 3, kartu su sprendimu dėl pasirašymo.

      (3)  Susitarimo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje.